[image: image1.png]



	פרייברג רסקין
	Freiberg Raskin

	
	

	משרד עורכי דין
	Law Office

	
	

	אריאל פרייברג, עו"ד
	Ariel Freiberg, Adv.

	יגאל רסקין, עו"ד
	Igal Raskin, Adv.

	19.2.25
Office@freiberg-law.com


לכבוד



משרד הבטחון - אגף השיקום 






מ.ל.ב
קצין התגמולים
מרחוב דרך יעקב דורי 2, ת.ד. 931 קרית אונו 5510801
בדוא"ל
א.ג.נ.,

הנדון:  רס"ב מוחמד סואעד, ת.ז. 3370574/מ.א.01190966
 

  תביעה להכרת זכות נכה
הנני מייצג את מרשי הנפגע שבנדון והריני מתכבד לפנות כדלקמן:
1. מרשי שבנדון, שירת ומשרת במשטרת ישראל.
2. בתאריך 28.4.2023 בסביבות השעה 15:30, או בסמוך לכך, במהלך פעילות מבצעית, התהפך רכב מסוג "קרקל" בו נהג מרשי ומרשי נפגע ונחבל (להלן:"התאונה").
רצ"ב דו"ח פציעה ודו"ח פעולה, מסומנים "1".
3. לאחר התאונה טופל מרשי בבית החולים סורוקה, בבאר שבע, שם אובחנו חבלות בראש, בצוואר, בחזה, בגב ובברכיים והוא אושפז לצורך ביצוע בדיקות. בדיקת סיטי ראש שבוצעה לו לא הדגימה חבלת ראש ולאחר קבלת טיפול רפואי ראשוני  שוחרר מרשי לביתו בהמלצה להמשך מעקב רפואי, נטילת משככי כאבים ומנוחה.
4. בחלוף מספר שעות לאחר שחרורו הופנה לגשת למיון, ונבדק במיון בית החולים זיו בצפת.
5. מרשי אשר המשיך לסבול מכאבים עזים, קושי בתפקוד והגבלה ניכרת בתנועות הצוואר, הגב והגפיים, כמו גם, שט"ד פנה לקבלת טיפול רפואי בקהילה והופנה לביצוע המשך מעקב רפואי, טיפולי פיזיותרפיה, בדיקות הדמיה ומנוחה ממושכת.
6. בדיקת הדמיה שכוונה לבית החזה הדגימה בקע סרעפתי ושברים בצלעות 9-10 מימין.
7. מרשי המשיך במעקב הרפואי במסגרת הקהילה ובשים לב לכאבים ולהגבלה הניכרת בתנועות הצוואר והגב עם קושי בתפקוד יומיומי, עם הקרנת הכאבים לגפיים התחתונות הופנה להמשך מעקב אורתופדי וביצוע טיפולי פיזיותרפיה, כמו גם המשך מנוחה.
8. לאחר שנבדק ע"י אורתופד הופנה להמשך מעקב וטיפול שמרני, לרבות טיפולי רפואה משלימה.
9. בדיקת הדמיה שביצע וכוונה לעמוד השדרה המותני הדגימה יישר הלורדוזיס המותני ודיסקופתיה ופריצת דיסק רחבה עם לחץ על קדמת השק הדוראלי.
10. מרשי נזקק להמשך מעקב רפואי ונטילת טיפול לשיכוך כאב, לרבות, קבלת טיפול זריקתי לשיכוך כאב.
11. בדיקת הדמיה שבוצעה וכוונה לעמוד השדרה הצווארי הדגימה בלט אנולרי משיק לקדמת השק התקאלי בגובה 7C-6C. במסגרת הטיפול שניתן לו הוחלט להפנותו לביצוע המשך טיפול ומעקב שמרני, כמו גם בדיקה וטיפול נוירולוגי.
רצ"ב תעודות רפואיות, מסומנות "2".
12. לאור המפורט לעיל, אודה לטיפולכם המסור בתביעת מרשי, בהכרה ובזימונו לועדה רפואית. 
רצ"ב יפוי כח וטופס ויתור על סודיות חתומים על ידי מרשי.

                                                                           בכבוד רב ובתודה,

